**Praktisk ift. optagelser i TEAMS og indsamling af samtykke**

**Optageudstyr**

* Vi foreslår, at I bruger jeres smartphone eller en Ipad til optagelserne. Vi anbefaler, I bruger et stativ eventuelt med lys, som forbedrer kvaliteten af videoen. I kan placere telefonen i stativet, mens den optager. Sørg da for at vende telefonen **vandret** ved optagelse.

**Placering af optagerudstyr m.m.**

* Der udvælges som det første et roligt og diskret sted, som kan bruges til ydelsen og til optagelser, og hvor der er mindst mulig påvirkning fra andre ansatte eller kunder. Dermed sikrer vi os bedst, at kameraet primært fanger, hvad der foregår i ydelsen, hvor der optages.
* Hvis I optager med smartphone, foreslår vi, at I placerer den i et stabilt stativ.

Forslag til stativer/holdere:

* <https://www.mytrendyphone.dk/shop/ksix-studio-live-max-led-ring-lys-telefon-holder-279904p.html>
* <https://www.mytrendyphone.dk/shop/ksix-studio-live-pocket-led-ring-lys-mobilholder-268989p.html>
* Sørg for at vinkle kameraet, så både kunde og personale kan ses på billedet i bedst mulig grad. Afprøv dette inden optagelser igangsættes.
* Tjek at lyd og billede er i orden fx med en kollega, inden optagelsen med kunden starter.

**Tænding af optageudstyr**

* Udstyret må gerne tændes *inden* kunden kommer derhen, hvor ydelsen skal foregå. Dette kan ske f.eks. ved, at den medarbejder, som står for at visitere kunden til ydelsen, sørger for at give tegn til medarbejderen om, at der nu kommer en kunde, der vil lade sig optage.
* Værk opmærksom på ikke at ændre kameraets vinkling, når der trykkes på tænd-knappen (fordi der trykkes for hårdt eller lignende).

**Optagelse af video i TEAMS**

* Installér Teams app’en på din smartphone eller det device, du bruger
* Gå ind under kalender
* Klik på ikonet i toppen der ligner et videokamera 
(giv tilladelse til at appen har adgang til kamera og lyd)
* Vælg hurtigt møde
* Klik på **Deltag nu**
* Klik på de tre prikker **•••** under billedet, scroll ned i menuen
* Klik på **Start optagelse**
* Når ekspeditionen er slut, skal du afslutte mødet/optagelsen ved at klikke på det røde telefonrør. 
* Optagelsen lagres, og når den er klar, kan du se den på enten din telefon eller på computeren.

**Inddragelse af kunder til optagelse**

* Når kunden visiteres til ydelsen:
	+ Forklar at apoteket i øjeblikket er i gang med at afprøve en ny måde at sikre gode kundedialoger på.
	+ Fortæl at der derfor er installeret et kamera, der hvor ydelsen finder sted.
	+ Spørg kunden om vedkommende vil lade sig optage.
	+ Understreg at det er kun dig og en kollega, der kommer til at se optagelsen.

**Indsamling af samtykke**

* Underskrivning af samtykkeerklæring kan foretages både før og efter optagelsen – men kunden *skal* under alle omstændigheder oplyses om, at der filmes, *inden* kameraet tændes.
* Vi opfordrer til, at den kollega, der visiterer kunden, udleverer samtykkeerklæringen og får den underskrevet, sådan at vi undergår, at den underskrives samtidig med at ydelsen går i gang. Derved sikrer vi, at optagelsen er så uforstyrret og naturtro som muligt.
* Den kollega, der hverver kunder og informerer om samtykket, skal også selv underskrive kundens samtykkeerklæring.
* Kunden får samtykkeerklæringen med, efter du har filmet den fx i forlængelse af den optagelse, du laver.